62022CJ0679_INF
Решение на Съда (девети състав) от 29 февруари 2024 г. —Комисия/Ирландия (Аудио-визуални медийни услуги)
(Дело C‑679/22) (
1
)
„Неизпълнение на задължения от държава членка — Член 258 ДФЕС — Директива (ЕС) 2018/1808 — Предоставяне на аудио-визуални медийни услуги — Липса на транспониране и на съобщаване на мерките за транспониране — Член 260, параграф 3 ДФЕС — Осъдително искане за заплащане на еднократна сума и периодична имуществена санкция“
1.
Актове на институциите — Директиви — Изпълнение от държавите членки — Директива, която във връзка с въвеждането си изисква да бъде посочена в текста на националните транспониращи разпоредби — Отражение — Задължение за държавите членки да приемат конкретен акт за транспониране на директивата
(член 2 от Директива 2018/1808 на Европейския парламент и на Съвета)
(вж. т. 31)
2.
Иск за установяване на неизпълнение на задължения — Решение на Съда, установяващо неизпълнение на задължение — Неизпълнение на задължението за съобщаване на мерките за транспониране на определена директива — Имуществени санкции — Право на преценка на Съда — Критерии
(член 260, параграф 3 ДФЕС)
(вж. т. 68)
3.
Иск за установяване на неизпълнение на задължения — Решение на Съда, установяващо неизпълнение на задължение — Неизпълнение на задължението за съобщаване на мерките за транспониране на определена директива — Имуществени санкции — Еднократно платима сума — Определяне на размера — Критерии
(член 260, параграф 3 ДФЕС; Директива 2018/1808 на Европейския парламент и на Съвета)
(вж. т. 70, 72—75, 79, 81, 84 и 86)
4.
Иск за установяване на неизпълнение на задължения — Решение на Съда, установяващо неизпълнение на задължение — Неизпълнение на задължението за съобщаване на мерките за транспониране на определена директива — Имуществени санкции — Периодична имуществена санкция — Неизпълнение на задължения, което продължава до разглеждането на фактите от Съда — Осъждане за плащане — Условие — Неизпълнение на задължения, което продължава до обявяването на съдебното решение
(член 260, параграф 3 ДФЕС)
(вж. т. 89)
5.
Иск за установяване на неизпълнение на задължения — Решение на Съда, установяващо неизпълнение на задължение — Неизпълнение на задължението за съобщаване на мерките за транспониране на определена директива — Имуществени санкции — Периодична имуществена санкция — Определяне по вид и размер — Право на преценка на Съда — Критерии
(член 260, параграф 3 ДФЕС)
(вж. т. 92, 93 и 98)
Диспозитив
1)
Като не е приела до изтичането на определения в мотивираното становище срок законовите, подзаконовите и административните разпоредби, необходими, за да се съобрази с Директива (ЕС) 2018/1808 на Европейския парламент и на Съвета от 14 ноември 2018 година за изменение на Директива 2010/13/ЕС за координирането на някои разпоредби, установени в закони, подзаконови и административни актове на държавите членки, отнасящи се до предоставянето на аудиовизуални медийни услуги (Директива за аудиовизуалните медийни услуги), предвид променящите се пазарни условия, и съответно като не е съобщила тези разпоредби на Европейската комисия, Ирландия не е изпълнила задълженията си по член 2 от Директива 2018/1808.
2)
Като към датата на разглеждане на фактите от Съда не е приела мерките, необходими, за да транспонира във вътрешното си право разпоредбите на Директива 2018/1808, нито съответно е съобщила на Европейската комисия тези мерки, Ирландия е продължила да не изпълнява задълженията си.
3)
Осъжда Ирландия да плати на Европейската комисия:
–
еднократна сума в размер от 2500000 евро,
–
в случай че приетото за установено в точка 1 от диспозитива неизпълнение на задължения не е било преустановено към датата на обявяване на настоящото съдебно решение, считано от тази дата и до преустановяването на неизпълнението от държавата членка, периодична имуществена санкция в размер на 10000 евро на ден.
4)
Осъжда Ирландия да понесе, наред с направените от нея съдебни разноски, и тези на Европейската комисия.
(
1
)	ОВ C 45, 6.2.2023 г.